शैलेश थापा क्षेत्री
शैलेश थापा क्षेत्री नेपाल प्रहरीका २८ औँ प्रहरी महानिरीक्षक हुन् । उनलाई वि. सं २०७७ असार २३ मा बसेको नेपालको मन्त्री परिषदको बैठकको निर्णयले  प्रहरी अतिरिक्त महानिरीक्षकबाट प्रहरी महानिरीक्षक पदमा बढुवा गरेको  हो।

पारिवारिक जीवनी
शैलेश थापाको जन्म वि. सं. २०२५ साल मंसिर २३ गते भक्तपुर सूर्यविनायक नगरपालिका–५ साविक कटुन्जे गाविस–९ मा भएको थियो। थापाले २०४९ बैशाख १९ गते प्रहरी निरीक्षकबाट प्रहरी सेवामा प्रवेश गरेका थिए। थापाका बुबा पनि पूर्व  प्रहरी अतिरिक्त महानिरीक्षक थिए। बुबाकै प्रेरणाबाट प्रहरी सेवामा प्रवेश गरेको बताउने महानिरीक्षक थापाले भक्तपुरको शारदा माध्यामिक विद्यालय व्यासीबाट २०४० सालमा एसएलसी पास गरे। नेपाल कर्मश क्याम्पस मिनभवनबाट स्नातक तह पास गरेका थापाले त्रिभुवन विश्वविद्यालयबाट राजनितिशास्त्रमा स्नातकोत्तर गरेका छन्। थापाले नेपाली प्रहरी एकेडेमी, अमेरिकाको फेडेरल ब्यूरो अफ इन्भेस्टिगेसन (एफबीआई) र आर्मी स्टाफ कलेजबाट पनि ग्रेजुएसन गरेका छन्।

सन्दर्भ सामग्रीहरू

बाह्य कडीहरू
 शैलेश थापाको सेक्रेट : बाबु डीआईजी, छोरो आईजीपी - अनलाईन खबर

नेपाल प्रहरीका महानिरीक्षकहरू